Luna Frnjau

Luna Frnjau je izabrani članak. Izabrani su članci stranice koje Spužvopedisti smatraju najboljima i najtočnijima na Wikiji. Ako smatrate da ovaj članak treba doraditi, slobodno ga uredite. Ako želite da se ovaj predložak pojavi na *vašoj* omiljenoj stranici, predložite je, i možda jednog dana bude izabrana.

***Glavni članak*** | *Galerija* | *Pojavljivanja*

## Biografske informacije

### Aliasi

Gospođica Pojava
 Krznena astronautska dama
 Podvodna lasica

## Općenite informacije

### Adresa

Teksas (prije)Lunina kuća, Bikini dolina, Tihi ocean

### Interesi

Znanost
Karate
Surfanje
Natjecanja u snazi
Teksaška kultura
Biologija
Kemija
Fizika
Matematika

### Zanimanje

Znanstvenica
 Izumiteljica
 Karatistica
 Zaposlenica Rakove poslastice
 Učiteljica
 Glumica

### Nagrade

1. mjesto na 8. godišnjem natjecanju Slanog plićaka u bacanju sidraMnogo nagrada

## Obiteljske informacije

### Roditelji

Mama Frnjau (majka)
Tata Frnjau (otac)

### Rođaci

Jure Frnjau (svizac)
 Neimenovani rođak

### Preci

Mračni vitez (predak)
 Luna s Divljeg Zapada

## Veze

### Prijatelji

Spužva Bob Skockani (najbolji prijatelj)
Patrik Zvijezda
Jastog Lovro
Kalamarko Kraković
Eugen Kliještić
Koraljka Kliještić
Slavko
Čovjek Sirena
Dječak Školjka
Šime Josip Plankton (rijetko)
Građani Bikini doline

### Ljubimci

Ptičko
Zmijko
CrvkoMnogo drugih

### Neprijatelji

Šime Josip Plankton (većinom)
Čovjek Zraka
Prljavi Mjehurić
Mačak Kenny
Pirat Burgerbradi
Maza J. Zagrljajčić
Kralj sportova
Aljaski divovski crv

## U seriji

### Glas daje

Carolyn Lawrence (originalno)
Ivana Hajder (RTL)
Nikica Viličić (Nick, S6-S8)
 Karmen Sunčana Lovrić (Nick, S9-)

**Luna Frnjau** (eng. *Sandra Jennifer "Sandy" Cheeks*), jedan od glavnih likova iz serije Spužva Bob Skockani. Poznata je po teksaškom naglasku, karateu i znanosti. Kreirao ju je Stephen Hillenburg, a glas joj daje Carolyn Lawrence (originalno). Prvi se put pojavila u epizodi "Čaj na svježem zraku".

## Izgled

Luna je vjeverica čije je krzno smeđe boje; na čelu, rukama i nogama je tamnija boja krzna, a oko usta i na trbuhu svjetlija. Luna ima crne oči, ružičasti nos i dva velika prednja zuba. Kad se nalazi izvan svoje kuće, ona nosi astronautsko odijelo. Odijelo je bijele boje, s malim žutim kvadratićem na kojem je slika žira. Na njezinim rukama su po dvije crvene i plave prugice. Preko glave nosi okruglu staklenu kacigu punu zraka, s jednim cvijetom koji ima žuti tučak i ljubičaste latice. Kad nosi odijelo, Luna nosi i sive čizme, s po jednom crvenom točkicom na svakoj od njih.

Kad se pojavljuje u svojoj kući, Luna je obično u odjeći ljubičaste boje, što obično podrazumijeva bikini, kojem je gornji dio ljubičast, a donji je ljubičasto-zelen i nalik na suknju. U epizodi "Previše obveza", kad je u svojoj kući imala znanstvenu konferenciju, Luna je bila odjevena u ljubičastu haljinu. U epizodi "Preživljavanje idiota" je nosila bijelu haljinu. U jednom dijelu epizode "Karate udarci" Luna nosi ljubičastu spavaćicu s kapicom na glavi u svojoj sobi. U epizodi "Lunina raketa" je nosila svijetlo plavu spavaćicu što se vidjelo na pola sekunde. U epizodi "Netko je s Lunom u kuhinji", kad je maknula svoje krzno, Luna je imala samo ljubičasti grudnjak i gaćice. Često se može vidjeti i da Luna nosi rukavice za karate, koje su uglavnom zelene ili crvene boje.

## Osobnost

Luna je poznata kao ljubazna i brižna vjeverica. Ona voli Spužva Boba i tužna je kad ga nema u blizini. Njezini mudri savjeti ponekad pomognu Spužva Bobu da se izvuče iz nevolje. Recimo, u epizodi "Izgubljen u Bikini dolini" njezini savjeti su mu pomogli kad se izgubio. Njezina briga za Spužva Boba (kojeg zove "Spužvasti") je istaknuta u novijim epizodama, ali ne i u starijim, gdje je Luna bila malo luđa. Recimo, u epizodi "Tjedan pred zimski san" je tjerala Spužva Boba da igra razne opasne igre s njom, zbog čega je on odlučio pobjeći. Tada je ona natjerala sve građane Bikini doline da po cijele dane traže Spužva Boba, zbog čega su se i oni sakrili od nje kao i Spužva Bob prije njih.

Luna je vrlo ponosna na svoje teksaško porijeklo i priča s jakim teksaškim naglaskom (u originalnoj verziji). U epizodi "Teksas" se vidi kako joj je jako nedostajao dom, pa je plakala nekoliko puta i čak napisala pjesmu posvećenu Teksasu. Ona je skupila puno iskustva u Teksasu i ne dopušta da ga itko vrijeđa, pa makar i Spužva Bob ili Patrik. Kad su se njih dvojica smijala na račun Teksasa i izrugivali ga, Luna ih je počela loviti i okrutno je napala Patrika.

U nekim epizodama se pokazuje i da je Luna vrlo arogantna, te da ima vrlo visoko mišljenje o sebi. U epizodi "Luna, Spužva Bob i crv" je ignorirala Spužva Bobova upozorenja o divovskom crvu, a jedan od razloga je bio i to što je crv iz Teksasa. Ipak, ispostavilo se da je u krivu, jer je divovski crv počeo napadati grad. U epizodi "Pritisak" je tvrdila da su kopnena stvorenja bolja od morskih i skoro se ugušila da to dokaže.

Također, često se vidi da je Luna vrlo hrabra. Ona često zna spasiti Spužva Boba i prijatelje iz neke opasne situacije. Luna brine o Spužva Bobu te će često učiniti sve da ga spasi.

### Antagonizam

* U epizodi "Teksas", okrutno je napala Spužva Boba i Patrika jer su vrijeđali Teksas, te ih je pokušavala uloviti. Na kraju epizode je također napala Patrika kad je promrmljao: "Glupi stari Teksas". Ipak, Spužva Bob i Patrik su zapravo to i htjeli učiniti da je dovedu do Rakove poslastice (gdje ju je čekalo iznenađenje).

* U epizodi "Tjedan pred zimski san**"**, kad su je Spužva Bob i Patrik probudili tijekom zimskog sna, ona ih je počela loviti misleći da su teksaški zlikovci iz njezinog sna, Prljavi Dan i Glupi Lovro. Također, jako se naljutila na njih dvojicu kad je otkrila da su joj ukrali njezino krzno. Ipak, ovo se ne može baš računati kao pravi antagonizam jer je Luna bila probuđena usred hibernacije i nije bila sva svoja.

* U epizodi **"**Pritisak", natjerala je Spužva Boba, Patrika, Kalamarka i g. Kliještića na otok da izdrže na zraku jednu minutu, što ih je moglo ubiti. Ipak, spasila ih je kad su ih napale opake ptice.

* U epizodi "Patrik Pametni", udarila je Patrika i izbacila ga nakon što je on implicirao da je Luna glupa. Tu se može vidjeti Lunina arogancija, ali je ovaj antagonizam donekle opravdan jer ju je Patrik ipak uvrijedio.

* U epizodi ‘‘‘„Kalamarko-vizija"**,** upala je u Kalamarkovu televizijsku emisiju nepozvana i počela plesati, čime je ometala emisiju (iako nije bila jedina).

* U epizodi „Netko je u kuhinji s Lunom“, bila je u javnosti samo u grudnjaku i gaćicama, te je čak uhićena zbog toga. Ipak, valja navesti da je krivac bio Plankton, koji je ukrao njeno krzno.

* U epizodi „Čari rodea“, bila je gruba prema Spužva Bobu u više navrata. Ipak, spasila ga je kad ga je žaba otela tijekom rodea, zbog čega je pobijedila.

* U epizodi „Mačak Kenny“, bila je oštra i sumnjičava prema Kennyju (doduše, u drugom je bila u pravu). Osramotila je Kennyja pred njegovim obožavateljima i razotkrila ga kao varalicu. Kasnije, dok je Kenny sa Spužva Bobom planirao kako da opet postane slavan, Luna ga je poslala natrag na kopno i dodala: "Nikad ne viruj mački", što pokazuje njezine predrasude.

* U epizodi „Spužva Bobe, otpušten si“, provodila je pokus dajući ljudima da jedu otrovnu hranu besplatno.

* U epizodi „Lunina žirasta muna“, tražila je previše od svog drva i radila žirasti putar, te pokušala ponovno iskoristiti gnojivo iako je vidjela da drvo izgleda loše. Ipak, kad joj je šaman objasnio situaciju, ona je shvatila da je pogriješila i bilo joj je žao zbog toga.

* U epizodi „Šoping lista“, oštro je napala Kliještića jer je doveo nju i Spužva Boba u opasnost.

### Zločinačke uloge

* U epizodi „Tjedan pred zimski san“, prvo je tjerala Spužva Boba da sa njom radi opasne stvari kao vožnja po velikim visinama ili traženje sijena u plastu igala, zbog čega se Spužva Bob sam ozlijeđen sakrio. U ovoj epizodi je Luna dovela Spužva Boba u životnu opasnost. Nakon toga je danima tjerala građane Bikini doline da svuda gledaju i traže Spužva Boba. Kad su i oni pobjegli, Luna je skoro uništila grad u potrazi za njim. Ovo je **prvi put da je Luna prikazana kao negativka; ovo je i njezina druga najgora uloga ikad**.

* U epizodi „Preživljavanje u prirodi“, svjesno je poslala Spužva Boba i Patrika u opasnost u šumu kako bi testirala njihove sposobnosti preživljavanja. Nakon što su zbog Patrika ostali bez hrane, vode i šatora, otišli su u špilju gdje su upoznali čudnog starca. Situacija je bila loša do te mjere da su Spužva Bob i Patrik zamalo pojeli jedan drugoga. Starac ih je jedva spriječio te otkrio da je on ustvari Luna; dala im je medalju i rekla da je samo testirala njihove sposobnosti. Lunu je stigla sudbina kad su Spužva Bob i Patrik htjeli pojesti nju.

### Lunini zločini

* **Nasilje**. („Teksas“)

* **Napad**. („Preživljavanje idiota“)

* **Trovanje**. („Spužva Bobe, otpušten si“)

* **Dovođenje dvoje ljudi u opasnost i skoro smrt**. („Preživljavanje u prirodi“)

* **Pretjerano korištenje prirodnih bogatstava**. („Lunina žirasta muna“)

* **Golotinja u javnosti**. („Netko je s Lunom u kuhinji“)

## Biografija

### Rođenje i djetinjstvo

Luna Frnjau rođena je 17. studenog 1987. kao kćer Mame i Tate Frnjau u gradu Houstonu, u američkoj državi Teksas. Poznato je da je na isti dan rođen i njezin brat blizanac kojem su roditelji dali ime Ranko.

Lunina mama, koja je također imala interes za karate, rekla je Luni da treba raditi karate s ljubaznošću i ne ga koristiti za osvetu.

### Rana odrasla dob

Kad je Luna postala odrasla, prvo što je učinila je to da je naučila voziti. Zatim se pridružila kompaniji koju su vodile tri čimpanze; profesor Percy, doktor Marmelada i lord Reginald. Oni je ponekad dolaze posjetiti da vide je li izumila nešto novo i kako je potrošila njihov novac. Glavni razlog zbog kojeg je kompanija poslala Lunu na dno oceana, u Bikini dolinu, jest da prouči život pod morem.

### Upoznavanje Spužva Boba

Luna i Spužva Bob su se upoznali u epizodi "Čajanka", ujedno i prvoj epizodi u kojoj se pojavila i Luna. Na početku epizode Spužva Bob je šetao u Poljima meduza, i iznenada je vidio Lunu kako se bori s divovskom školjkom. Oni su se tijekom borbe protiv školjke upoznali, a školjka je na kraju bila poražena. Luna je rekla Spužva Bobu da bi mogli "bit' ka srdela i more". Idućeg dana joj je Spužva Bob došao na čaj, a tad je upoznala i Patrika. Kad su se Spužva Bob i Patrik skoro osušili zbog nedostatka vode, Luna im je dala kacige s vodom i otad je Spužva Bob često posjećuje i druži se s njom.

### Luna danas

Danas Luna živi u svojoj kući punoj zraka, gdje ima veliko drvo i na njemu kućicu. Luna se već navikla na Bikini dolinu, iako još govori teksaškim naglaskom. U više epizoda se vidi da je Luna definitivno najpametniji lik u seriji; tijekom epizoda izumila je mnoge stvari, uključujući čak i stroj za kloniranje. Luna također jako voli karate, što ona i Spužva Bob često rade. Luna je vrlo zdrava, snažna i atletski građena.

Luna voli i ekstremne sportove, što se vidi u epizodi "Tjedan pred zimski san". Ona je često i u Slanom plićaku, pogotovo u starijim epizodama. Lunin najbolji prijatelj je Spužva Bob, ali se ona često druži i s Patrikom te jastogom Lovrom. Ona voli jesti u Rakovoj poslastici. Luna je jedna od Spužva Bobovih najboljih prijatelja, te njih dvoje zajedno često idu u razne avanture.

## Sposobnosti i vještine

Luna ima puno raznih vještina i sposobnosti, a među njima su:

* **Karate** - Luna je odlična u karateu, te ga često vježba sa Spužva Bobom kojeg redovito pobjeđuje. U jednoj epizodi je čak dobila "crnji pojas", najviši pojas u karateu (viši i od crnog).

* **Znanost** - Luna je jako vješta znanstvenica, koja je izumila mnogo stvari tijekom serije i čak otputovala u svemir. U starijim epizodama se nije toliko bavila znanošću, nego se njome bavi sve više kako serija odmiče.

* **Pjevanje** - Luna je vrlo dobra u pjevanju; prvi put je pjevala u epizodi "Teksas".

* **Sviranje** - Luna odlično svira gitaru. Nekoliko puta je svirala dok je u isto vrijeme i pjevala (npr. u epizodi "Teksas"). Također, u epizodi "Kalamarkov bend", kad su svi prijatelji oformili grupu, Luna je svirala gitaru.

* **Bacanje lasa** - Luna jako dobro baca laso, što se vidi u nekim epizodama kao "Luna, Spužva Bob i crv" ili "Žvakaća na dar". Njezino bacanje lasa ponekad i spasi Spužva Boba i prijatelje iz neke opasne situacije.

* **Matematika** - Luna je dobra u matematici, što se vidi u epizodi "Patrik Pametni" gdje je davala lekcije Patriku (koji je u toj epizodi postao superpametan).

* **Zadržavanje daha** - Luna može na neko vrijeme zadržati dah pod vodom. To se najviše vidi u epizodi "Pritisak", gdje je dugo držala dah i bila bez kacige samo da dokaže da su kopnena stvorenja bolja od morskih.

* **Izumi** - Luna je tijekom serije izumila mnogo raznih stvari. Ona je toliko dobra u tome da je izumila stvari kao zraka koja popravlja razbijene stvari ili stroj za kloniranje.

* **Vožnja** - Luna u nekoliko epizoda vozi svoj brod s lakoćom, te se vidi da je sjajna vozačiica.

* **Vještine preživljavanja** - Luna je vrlo dobra u preživljavanju na mjestima kao šuma ili svemir, što se posebno ističe u epizodi "Preživljavanje u prirodi".

* **Vožnja na pijesku** - Luna je vrlo dobra u tome. U epizodi "Tjedan pred zimski san" se zajedno sa Spužva Bobom spuštala po planini na školjci, a u epizodi "Odmor na Mjesecu" se vozila na Mjesečevom krateru.

* **Lov na meduze** - Luna voli loviti meduze, što se vidi u epizodi "Imao sam nezgodu" i u videoigrici "Zaposlenik mjeseca".

* **Fizička snaga** - Luna je jako snažna i ima velike mišiće, što se vidi u mnogim epizodama. Ona je snažnija čak i od jastoga Lovre.

## Situacije opasne po život

*Podrobniji članak o temi: Popis situacija opasnih po život za likove iz Spužva Boba*

Luna nije često ozlijeđena u seriji ili u velikoj životnoj opasnosti, iako se i to ponekad događa. Razlozi su većinom njezino bavljenje znanošću i opasan život. U prvoj epizodi u kojoj se pojavljuje, "Čajanka", napala ju je divovska školjka, ali se uspjela spasiti i pobijediti je uz pomoć Spužva Boba. Nakon toga se još po nekoliko puta našla u životnoj opasnosti.

## Izumi

Tijekom serije, Luna se često bavila znanošću i zbog toga izumila mnoge stvari. Među njima su:

* **Kacige s vodom** - Luna je stvorila posebne kacige s vodom, kako bi morska stvorenja mogla disati vodu kad dođu u njezinu kuću.

* **Kaciga sa zrakom** - Lunina posebna kaciga u kojoj je uvijek zrak, kako bi mogla disati pod vodom. Na kacigi je i ružičasti cvijet.

* **Lunin robot ("Što se dogodilo Spužva Bobu?")** - poseban robot kojeg je izumila Luna na početku epizode. Njega je slučajno uništio Spužva Bob pa se Luna jako naljutila na njega.

* **Grupa robota** - roboti koje je Luna izumila i koji se nalaze u njezinoj posebnoj garaži. Ima ih preko 2.600, a pojavljuju se u epizodama "Čuvanje Lunine kuće" i "Vjeveričji rekord".

* **Tajni rakburger** - posebni narančasti rakburger iz epizode "Novi zombiji rakburgeri", koje je izumila Luna u Kliještićevom tajnom laboratoriju. Ipak, pokazalo se da prodavanje ovih rakburgera nije dobra odluka, jer su počeli pretvarati ljude koji ih jedu u zombije. Spužva Bob je svih spasio nahranivši zombije splačinama, a tajni rakburgeri su povučeni iz prodaje.

* **Raketa** - raketa kojom se može putovati u svemir; viđena u epizodi "Lunina raketa".

* **Helikopter** - Lunin posebni helikopter koji vozi na kokosovo mlijeko. Pojavljuje se u epizodama "Spužva Bob protiv Velikog", "Slatko-kisela lignja" i "Rakburger koji je pojeo Bikini dolinu".

* **Podmornica** - Lunina podmornica koja se pojavljuje u više epizoda.

* **Gnojivo** - gnojivo koje je Luna koristila da ojača svoje drvo i nahrani ga u epizodi "Lunina žirasta muna". Ipak, u početku je žireva bilo previše pa je Luna napravila žirasti putar. Kad je on dobio obožavatelje, Luna je počela previše iskorištavati to gnojivo na svom drvu. Na kraju je ipak sve spašeno, a Luna je odlučila naručiti zemlju iz Teksasa.

* **Avion od drva** - avion kojeg je Luna napravila za Spužva Boba. Cijeli je od drva.

* **Spužvotragač** - uređaj koji može naći svaku spužvu u radijusu od nekoliko kilometara. Taj uređaj je uništio Kalamarko u epizodi "Što se dogodilo Spužva Bobu?" pošto nije htio da se Spužva Bob pronađe. Uređaj se nikad poslije nije vidio u seriji.

* **Duge čizme** - čizme koje je Luna izumila u epizodi "Zapeo na krovu". Htjela ih je iskoristiti da pomogne Spužva Bobu sići s krova Rakove poslastice, ali su se čizme otele kontroli te su slučajno udarile Kalamarka koji je odletio daleko u zrak.

* **Kaciga za žireve** - kaciga koja omogućava razgovor sa žirevima. Luna je spominje na početku epizode "Zdravo čimpanze" kao jedan od njezinih novijih izuma.

* **Uspavljujuća zraka** - Luna je izumila poseban pištolj koji ispaljuje uspavljujuće zrake. Patrik i Spužva Bob su ga koristili u epizodi "Prijatelji špijuni" dok su špijunirali Planktona.

* **Transporter** - stroj koji može transportirati stvari daleko. Imao je važnu ulogu u epizodi "Savršena kemija", gdje su ga Plankton i Luna popravljali. Plankton je, doduše, to htio iskoristiti za svoje zle planove.

* **Protogenerator 2000** - stroj koji može klonirati druga stvorenja. Luna je taj stroj predstavila ostalim kolegama znanstvenicima u epizodi "Previše obveza", gdje je klonirala Spužva Boba i napravila dvije kopije.

* **Hlačofon** - mali telefon koji se nalazi u hlačama. Spužva Bob i Patrik su ga koristili u epizodi "Prijatelji špijuni".

* **Zraka za popravljanje** - pištolj sa laserskom zrakom koja može popraviti razbijene stvari. Luna ga je koristila nakon što su joj Spužva Bob i Patrik porazbijali sve stvari, i uspjela je.

* **Robotska kocka** - naizgled obična Rubikova kocka, u kojoj se ustvari skriva umjetna inteligencija. Viđen je nakratko u epizodi "Čuvanje Lunine kuće", a više o njemu saznaje se u epizodi "Rakburger koji je pojeo Bikini dolinu".

Ovo su samo neki od izuma; tijekom sezona i epizoda ih je bilo još dosta.

## Obitelj

### Roditelji, bake i djedovi

Lunini roditelji se ne pojavljuju u normalnim epizodama. Mama se pojavila samo u videoigrici *"SpongeBob's Boating Bash"*, a tata se pojavljuje samo u knjizi "Hura za tate". Spužva Bob ga je jednom glumio u epizodi "Luna, Spužva Bob i crv". Njihova prava imena nisu otkrivena, nego ih se spominje kao Mama Frnjau i Tata Frnjau.

Lunini bake i djedovi nisu poznati niti su se dosad pojavili u seriji. Jedini koji se spominje je "Djed Frnjau". Prema epizodi "Odmor na Mjesecu", on je bio prva vjeverica koja je ikad otišla na Mjesec. Tamo je izumio pokret za vožnju (rolanje) pod imenom "Tura po Saturnu".

### Braća, sestre, rođaci

Luna nema sestru, ali ima brata Ranka. Ranko joj je u epizodi "Čari rodea" poslao pismo koje govori o tome da Luna mora doći na rodeo u Teksas i obraniti titulu prvaka. To je ujedno i jedini put da se on uopće spominje.

Od drugih rođaka poznata je Lunina prateta Roza, koja je živjela u Teksasu. Ona je poznata i kao prva vjeverica koja je otkrila naftu, zbog čega je među vjevericama postala slavna. U epizodi "Vjeveričji rekord" se otkriva da Luna ima oko stotinu rođaka svizaca. Jedini koji je otkriven po imenu je Jure Frnjau. U epizodi "Stanko S. Skockani" se pojavljuje i jedan neimenovani Lunin rođak koji je htio dobiti posao u Rakovoj poslastici, ali Kliještić mu nije dao posao.

### Preci

Od Luninih predaka poznata su dva. U epizodi "Napast sa Zapada" se nakratko može vidjeti vjeverica iz doba Divljeg Zapada, koja je izgledala točno kao Luna. Njezin drugi predak se, pak, spominje u epizodi "Glupani i zmajevi", gdje je imao veliku ulogu. Izvorno je srednjovjekovna Luna bila ratnica koja je radila za zlog čarobnjaka lorda Planktonamora; nosila je nadimak Mračni vitez (eng. *Dark Knight*). Nakon što ju je Spužva Bob porazio u karateu, ona se pridružila njemu, Patriku i Kalamilku (srednjovjekovnom pretku Kalamarka) kako bi spasila princezu Koraljku od Planktonamora. Ušla je u dvorac lažući čuvarima da je uzela sa sobom trio kako bi ih mučila; zapravo su išli spasiti princezu. Luna je onesposobljena od strane Zmaja meduze, Planktonovog ljubimca, i nakon toga više nije sudjelovala u akciji spašavanja.

## Odnosi

### Spužva Bob Skockani

*Podrobniji članak o temi: Spužva Bob-Luna odnos*

Luna i Spužva Bob su vrlo dobri prijatelji. Luna smatra njega svojim najboljem prijateljem, a on nju također smatra jednim od svojih najboljih prijatelja. Luna je čak njemu nadjenula nadimak: "Spužvasti". U mnogim epizodama se vidi da Luna često brine o Spužva Bobu, a i on o njoj. Oni zajedno dijele neke hobije kao karate ili znanost; u prvoj sezoni su se često družili i u Slanom plićaku. Spužva Boba zadivljuje Lunina hrabrost, pedantnost i pustolovnost, a nju zadivljuje Spužva Bobova nevinost, energija, optimizam i iskrenost. Često se vidi da je njihov odnos vrlo blizak.

### Patrik Zvijezda

Luna i Patrik imaju zanimljiv odnos. Često su prijatelji, te se ona, on i Spužva Bob zajedno druže u njezinoj kući. Međutim, ponekad su oni i u sukobu zbog toga što je Luna iznervirana Patrikovom glupošću, a Patrika zbunjuje Lunina pamet. Oni se prvi put susreću u epizodi "Čajanka", gdje pomaže Patriku, zove ga svojim "novim prijateljem" i poziva ga na čaj. U epizodi "Crv u uhu" je Luna pozvala Patrika da ode s njom k Spužva Bobu i rekla mu da treba njegovu pomoć. U epizodi "Patrik-igra" je davala Patriku savjete kako da napravi društvenu igru, a kasnije je uživala igrajući je. U epizodi "Sportovi" se suprotstavila Kalamarku koji je izmislio sport gdje se Spužva Bob i Patrik ozlijeđuju. U epizodi "Divlji prijatelji" Patrik je išao na Luninu rođendansku zabavu.

Ipak, oni su i često u sukobu. U epizodi "Sapunica" su se svađali oko toga treba li Spužva Bob ići kod doktora ili ne. U epizodi "Teksas" je Patrik ljutio Lunu vrijeđajući Teksas; doduše, to mu je bila i namjera. Također, u epizodi "Patrik Pametni", bila je vrlo ljuta na Patrika jer ju je uvrijedio. Iako su u početku bili prijatelji, Patrik je uvrijedio Lunu i implicirao da je glupa, zbog čega se ona naljutila, izbacila ga iz svoje kuće i rekla da joj se više sviđao kad je bio "školjkoglavi" (glup).

### Kalamarko Kraković

Luna i Kalamarko se nisu često susretali, ali obično su u dobrom odnosu. Kalamarko smatra da je Luna jedina normalna osoba u njegovom okruženju, a Luna uglavnom brine o Kalamarku i smatra ga prijateljem. Doduše, ponekad se i posvađaju, jer Lunu iznervira njegova ravnodušnost ili loše ponašanje prema Spužva Bobu i Kalamarku.

Prvi put da se Luna susretne s Kalamarkom je bio u epizodi "Spužva Bob Strašljivi", gdje se Luna uvrijedila jer je Kalamarko bio ravnodušan prema njezinom kostimu (zlatnoj ribici) na zabavi za Noć vještica u Rakovoj poslastici. U epizodi "Kalamarko neprijateljski duh" Luna je išla na Kalamarkov "sprovod". U epizodi "Teksas" je čak i Kalamarko želio da Luna ostane u Bikini dolini. Važniji susret je u epizodi "Pritisak", gdje je Kalamarko zajedno s Patrikom, Kliještićem i Spužva Bobom ismijavao Lunu tvrdeći da su morska stvorenja bolja od kopnenih. Ipak, ispričao joj se nakon što ih je sve Luna sve spasila od ptica. U epizodi "Smješkani" ga je posjetila u bolnici. U epizodi kad je Kalamarku njegov klarinet zapeo u grlu, ona je bila vrlo brižna prema njemu i pomagala mu je. Jedan od važnijih susreta bio je i u epizodi "Lignjoobrana", gdje je Luna poučavala Kalamarka karate. U epizodi "Patrik-igra" se Luna naljutila na njega jer je ismijavao Patrikovu društvenu igru. Zadnji njihov važniji susret (zasad) je bio u epizodi "Športovi". Kad je Kalamarko izmislio novi šport zbog kojeg su se Spužva Bob i Patrik ozlijeđivali, te kad se proglasio "Kraljem športa", Luna je ustala protiv njega, pobijedila ga u svim športovima i spasila prijatelje.

### Eugen H. Kliještić

*Podrobniji članak o temi: Luna-Kliještić odnos*

Luna i g. Kliještić su u dobrim odnosima te čak posjećuju jedno drugo. Luna često jede u Rakovoj poslastici, a oboje su i prijatelji Spužva Boba.

### Šime Josip Plankton

*Podrobniji članak o temi: Luna-Plankton odnos*

Luna i Plankton su u lošem odnosu, uglavnom zbog Planktonovih pokušaja krađe tajne formule. Međutim, u nekoliko navrata se odnose prijateljski jedan prema drugom, pošto dijele zajednički interes za znanost.

### Koraljka Kliještić

Luna i Koraljka se ne susreću često. Prvi put da se susreću je u epizodi "Teksas", gdje je Koraljka zajedno s ostalima htjela da Luna ostane u Bikini dolini. U epizodi "Problemi s mjehurićima" je Koraljka pomagala Luni disati zrak i rekla je da se "mi sisavci trebamo držati zajedno". Koraljka je također išla na Luninu rođendansku zabavu u epizodi "Divlji prijatelji".

### Jastog Lovro

Luna i jastog Lovro su dobri prijatelji, a to se najviše vidi u epizodama iz prve sezone. U nekoliko epizoda su viđeni kako se druže u Slanom plićaku. U epizodi "Mišić Bob Nabildani" su zajedno sudjelovali u bacanju sidra. Oboje su hrabri i vrlo snažni, tako da se vrlo dobro slažu.

### Karla Plankton

Luna i Karla se također ne susreću često, ali su uglavnom u dobrom odnosu. Obje su vrlo pametne, sposobne i zainteresirane za znanost. U epizodi "Savršena kemija" se susreću prvi put, i tad je Luna rekla kako je Karla lijepa, a ona je bila zahvalna na komplimentu. U epizodi "Zaleđene face" su surađivale kako bi se vratile kući. U epizodi "Šalša imbecilikus" se ipak najviše vidi njihov odnos. Nakon što su svi u gradu postali glupi kad se Planktonov umak proširio zrakom, Karla i Luna su ih morale podučavati. One jedine nisu postale glupe; Luna zbog zračne kacige, a Karla zato jer je računalo. Zajedno su osnovale sveučilište, zbog čega se sve vratilo u normalu. Također, otkriva se i da Karla zna gdje Luna živi, što znači da ju je vjerojatno posjećivala u prošlosti.

## Citati

* **E to je ono ča ja zoven rodeo!** - epizoda „Luna, Spužva Bob i crv“.

* **Drži se, mali kockasti prika** (Spužva Bobu) - epizoda „Čajanka“.

* **Sviđaš mi se, Spužvasti. Možemo bit' ka srdela i more** - epizoda „Čajanka“.

* **Sigurno je fascinantno bit' morski stvor** - epizoda „Čajanka“.

* **Ako tribate vodu, morali ste samo reć** - epizoda „Čajanka“.

* **Moš' ić bit glup negdi drugdi?** - epizoda „Imao sam nezgodu“.
* **Glupost ni virus, al se širi ka da je** - prvi film.

* **Ništa ka vruća kupka da se vjeverica osića ka nova žena** - epizoda „Netko je s Lunom u kuhinji“.

* **Vi niste ništa neg' čisto zlo... ka stripovi iz novina** - epizoda „Preživljavanje idiota]]“.

* **Više si mi se sviđa kad si bija školjkoglavi** - epizoda „[[Patrik Pametni" (govorila je Patriku).

* **Ako 'oš bit moj prika, samo budi ono ča jesi** - epizoda „Potrgane hlače]]“.

* **Vodin te doktoru odma' sada** - epizoda „Sapunica]]“.

* **Da bismo spasili grad, moramo uništit javno dobro** - epizoda „Došlo je iz Slanog plićaka]]“.

* **To je nisko, Kalamarko, čak i za tebe** - epizoda „Sportovi]]“.

* **Spužvasti!** - mnogo puta.

## Zanimljivosti

* Luna je originalno trebala biti Spužva Bobova cura.

* Ona je jedini ženski lik među glavnim likovima.

* Luna je odgovorna za uvođenje Božića kao praznika u Bikini dolini; to se dogodilo u epizodi "Božić tko?".

* U epizodi "Preživljavanje u prirodi", vidjelo se da Lunin brod izgleda kao džip.

* U prvoj sezoni Luna na svom astronautskom odijelu ima tri točkice; tek kasnije ima sliku žira. U prvoj sezoni joj se također ne vidi rep dok nosi odijelo. Krzno joj je tamnije boje, a lice malo drukčijeg oblika.

* U šestoj i desetoj sezoni Luna ima glavnu ulogu u tek jednoj epizodi.

* Iako se u kasnijim epizodama mnogo bavila znanošću, u epizodi "Čajanka" Luna nije bila svjesna da morska stvorenja ne mogu preživjeti bez vode.

* Ona je jedini glavni lik koji ima rep.

* Dok u originalnoj verziji Luna priča teksaškim naglaskom, u hrvatskoj sinkronizaciji Luna priča čakavskim narječjem.

* Hrvatski prijevod njezinog imena je Luna Frnjau, no on je malo čudan, jer u engleskom se ona zove *Sandra "Sandy" Cheeks*. Ponekad se, doduše, njezino prezime prevodi kao "Čiks", ali ne baš često.

* Luna Frnjau se ponekad imenuje kao "Vjeverica Luna"; to joj je postao nadimak.

* U epizodi "Vjeveričji rekord" je otkriveno da Luna ima oko stotinu rođaka svizaca.

* U epizodi "Sportovi" ona je rekla Kalamarku: "Ovo je nisko, Kalamarko, čak i za tebe". Istu stvar mu je rekao g. Kliještić u epizodi "Mala žuta knjiga".

* Ona je jedini glavni lik koji se nije zaljubio tijekom epizoda; ipak, smatra se da je Luna potajno zaljubljena u Spužva Boba.

* Luna je desnoruka.

* Iako je glavni lik, Luna nije imala veću ulogu u prvom filmu. No, zato je imala važniju ulogu u drugom filmu, "Spužva izvan vode".

* Luna je jedini glavni lik koji nikad nije viđen potpuno gol, bez odjeće. Epizoda "Netko je s Lunom u kuhinji" se ne broji, jer je još imala na sebi grudnjak i gaćice.

* Luna je prvi ženski lik koji je progovorio u seriji.

* Luna se u starijim epizodama nije toliko bavila znanošću, nego više karateom; ona se bavi znanošću sve više kako epizode odmiču.

* Luna je jedini glavni lik koji je smeđe boje.
* U prvoj sinkronizaciji serije, Lunino prezime je Frnjau, no nakon šeste sezone prezivala se isto kao u Engleskoj verziji

## Izvori

1. ↑ "SpongeBob's Last Stand". SpongeBob Squarepants. Nickelodeon. April 22, 2010. Television.
2. ↑ "Mermaid Man and Barnacle Boy V". SpongeBob Squarepants. Nickelodeon. June 1, 2002. Television.
3. ↑ "Chatterbox Gary". SpongeBob Squarepants. Nickelodeon. February 12, 2018. Television.
4. ↑ 4,0 4,1 4,2 "What Ever Happened to SpongeBob?" SpongeBob Squarepants. Nickelodeon. October 13, 2008. Television.
5. ↑ https://spongebob.wikia.com/wiki/Karate\_Choppers
6. ↑ 6,0 6,1 "Salsa Imbecilicus". SpongeBob Squarepants. Nickelodeon. July 15, 2016. Television.
7. ↑ "Truth or Square". SpongeBob Squarepants. Nickelodeon. November 6, 2009. Television.
8. ↑ 8,0 8,1 8,2 "MuscleBob BuffPants". SpongeBob Squarepants. Nickelodeon. September 25, 1999. Television. Pogreška u citiranju: nevaljala `<ref>` oznaka; ime "muscle" definirano više puta s različitim sadržajem
9. ↑ "The Krabby Kronicle". SpongeBob Squarepants. Nickelodeon. August 8, 2008. Television.
10. ↑ 10,0 10,1 10,2 "Pest of the West". SpongeBob Squarepants. Nickelodeon. April 11, 2008. Television.
11. ↑ 11,0 11,1 "Squirrel Record". SpongeBob Squarepants. Nickelodeon. July 21, 2012. Television.
12. ↑ 12,0 12,1 "Stanley S. Squarepants". SpongeBob Squarepants. Nickelodeon. November 23, 2007. Television.
13. ↑ 13,0 13,1 "Dunces and Dragons". SpongeBob Squarepants. Nickelodeon. February 20, 2006. Television.
14. ↑ 14,0 14,1 "Overbooked". SpongeBob Squarepants. Nickelodeon. July 19, 2009. Television.
15. ↑ 15,0 15,1 "Prehibernation Week". SpongeBob Squarepants. Nickelodeon. May 5, 2001. Television.
16. ↑ "Texas". SpongeBob Squarepants. Nickelodeon. March 22, 2000. Television.
17. ↑ "Sandy, SpongeBob and the Worm". SpongeBob Squarepants. Nickelodeon. October 12, 2001. Television.
18. ↑ "To Save a Squirrel". SpongeBob Squarepants. Nickelodeon. November 23, 2007. Television.
19. ↑ https://spongebob.wikia.com/wiki/Ma\_Cheeks#Biography
20. ↑ "Chimps Ahoy". SpongeBob Squarepants. Nickelodeon. May 5, 2006. Television.
21. ↑ 21,0 21,1 21,2 "Tea at the Treedome". SpongeBob Squarepants. Nickelodeon. May 1, 1999. Television.
22. ↑ "The Way of the Sponge". SpongeBob Squarepants. Nickelodeon. November 25, 2011. Television.
23. ↑ 23,0 23,1 "Mooncation". SpongeBob Squarepants. Nickelodeon. November 10, 2011. Television.
24. ↑ "Band Geeks". SpongeBob Squarepants. Nickelodeon. September 7, 2001. Television.
25. ↑ "Krabby Patty Creature Feature". SpongeBob Squarepants. Nickelodeon. October 21, 2017. Television.
26. ↑ "Sandy's Nutmare". SpongeBob Squarepants. Nickelodeon. July 12, 2016. Television.
27. ↑ "Stuck on the Roof". SpongeBob Squarepants. Nickelodeon. November 6, 2017. Television.
28. ↑ "House Sittin' for Sandy". SpongeBob Squarepants. Nickelodeon. September 30, 2011. Television.
29. ↑ "Rodeo Daze". SpongeBob Squarepants. Nickelodeon. February 6, 2010. Television.
30. ↑ "Patrick Smartpants". SpongeBob Squarepants. Nickelodeon. October 21, 2005. Television.
31. ↑ "Scaredy Pants". SpongeBob Squarepants. Nickelodeon. October 28, 1999. Television.
32. ↑ "Pressure". SpongeBob Squarepants. Nickelodeon. March 8, 2001. Television.
33. ↑ "Squidtastic Voyage". SpongeBob Squarepants. Nickelodeon. October 6, 2006. Television.
34. ↑ "Sportz?" SpongeBob Squarepants. Nickelodeon. July 16, 2017. Television.
35. ↑ "SpongeBob You're Fired". SpongeBob Squarepants. Nickelodeon. November 11, 2013. Television.

Sporedni: **Gusar Zakrpa • Papiga Pero • Čovjek Sirena • Dječak Školjka • Jastog Lovro • Kalamirko Fensijević • Leteći Nizozemac • Kralj Neptun • Grga Grgeč**
Pozadinski:: **Stari Jure • Suzana Ribić • Franjo • Branko Brancin • Hrvoje • Frane • itd.**
Popisi: **Glavni • Sporedni •Pozadinski • Obitelji • Ostali**

Glavni zaposlenici: **Spužva Bob Skockani • Kalamarko Kraković**
Sporedni zaposlenici: **Jole • Patrik Zvijezda • **Luna Frnjau** • Koraljka Kliještić • Slavko • Karlo • Stanko S. Skockani • Ne Spužva Bob • Gospođa Pufnić • Frane • Šime Josip Plankton • Karla Plankton • Spužva Bot Čelični • ŠkraboBob • Patricija • Spužvatron • Spužva Bobovi klonovi • Lord Poltergeist • Mini Kalamarko • Demonska krafna • Meduzuljac Kalamarko • Meduzuljac Kliještić • Meduzuljac Patrik • Čovjek Sirena • Dječak Školjka**
Varijacije: **Rakova poslastica od 5 zvjezdica • Rakova tvornica • Muzej Rakova poslastica • Rakov mrak • Mazni rakić • Spužvina poslastica • Rakov toranj • Ledena poslastica • Tajna Rakova poslastica • Planktonova poslastica • Rakburgeri bake Plankton**
Predmeti: **Roštilj • Pržitelj krumpirića • Blagajna • Zamrzivač • Sudoper • DJ uređaj • Rakburger stvarčica • Televizija • Štipomatik • Rezač smeća • Uređaj za vremenski postotak • Aparat za sokove • Aparat za led • Rakofon**
Hrana: **Rakburger • Prženi koralji • Rak-krumpirići • Deluxe rakburger • Rakburgeri za hitne slučajeve • Rakburger u limenci • Dječji meni • Miniburger • Rak-dogovi • Divovski rakburger • Rak-pizza • Branka • Rakburger s meduzinim želeom • Zliburger • Lijepi rakburgeri • Motorburger • Spužvaburger • Izvršni tretman • Meduzuljasti rakburger • Rakova juha • Otmjeni rakburger • Rakove splačine • Plačući Ivica • Tucet plačućih krava s farme • Dvostruko-trostruki šefovski deluxe • Kečap • Senf • Rakov kečap • Majoneza • Kečap od algi • Morski krumpirići • Tajni rakburger • Dugburger • Stari rakburger • Najveći ultra rakburger kraljevske veličine • Trostruki najveći rakburger • Kalamarkov rakburger • Rakburger od peciva • Trostruki rakburger s pet kuglica sladoleda • Plankburger • Ljuti umak • Salata • Rajčica • Luk • Sir • Krastavci • Maslac • Peciva • Mast • Reliš • Milkšejk • Rakburger bomba • Škraboburger**
Reklame: **Reklama Rakove poslastice • Reklama Rakove poslastice (stara) • Reklama za dječji meni**
Vozila: **Rakburger kola • Mobilna Rakova poslastica**

Ostalo: **Kalamarkovo radno mjesto • Trezor rakburgera • Izgubljeno-nađeno • Rakova dostava • Službena kapa Rakove poslastice • Promocija Rakove poslastice • Set za igru Rakove poslastice • Mini set za igru Rakove poslastice • Ugovor o radu za zaposlenike Rakove poslastice • Knjiga pravila Rakove poslastice • Rakofrend • Knjiga za zaposlenike • Memorijalni bunar želja Eugena Kliještića • Otok začina • Štand s posuđem • Soba za nadgledanje • Rakov bazen • Talent show Rakove poslastice • Pojas za natjecanje u jedenju • Drajvin Rakove poslastice • Tajni laboratorij Eugena Kliještića • Nema povrata znak • Zona bez jazza znak**